Արդեն երկու ամսից ավել է, ինչ Եվրոմիությունը Վրաստանի քաղաքացիներին առանց այցագրային ռեժիմ է տրամադրել: Երկրի իշխող էլիտան, ի դեմս «Վրացական երազանք- Դեմոկրատական Վրաստանի», այդ օրը մեծ տոն հայտարարեց, անվանեց այն իր հաղթանակը, որը Վրաստանի բնակչության առաջ իր «դրախտի դռներն» է բաց անելու: Այդ ամենի համար երկրի ղեկավարությունը գործի էր դրել բոլոր ջանքերը, որպեսզի նման իրադարձությունը վերջապես տեղի ունենա: Ինչպես երգվում էր հիանալի մի երգում՝ «ինչպես կարողացան, մոտեցրին այդ օրը» («этот день мы приближали, как могли»,- «День победы»):